III วิ่งต่อ 3% ลุ้นกำไร Q4 โตแกร่ง รับไฮซีซั่น
III วิ่งเกือบ 3% ราคาแตะ 15.90 บ. ลุ้นไตรมาส 4/65 ไฮซีซั่น ดันกำไรโตแกร่ง คาดปี 66 กำไร 614 ลบ. รับอานิสงส์จีนเปิดประเทศ
III วิ่งเกือบ 3% ลุ้นไตรมาส 4/65 ไฮซีซั่น ดันกำไรโตแกร่ง คาดปี 66 กำไร 614 ลบ. รับอานิสงส์จีนเปิดประเทศ
25 ม.ค. 2566

ผู้สื่อข่าวรายงานว่า วันนี้ (25 ม.ค.66) ราคาหุ้นบริษัท ทริพเพิล ไอ โลจิสติกส์ จำกัด (มหาชน) หรือ III ล่าสุด ณ เวลา 15:18 น. อยู่ที่ระดับ 15.90 ท บวก 0.40 บาท หรือ 2.58% สูงสุดที่ระดับ 16.10 บาท ต่ำสุดที่ระดับ 15.50 บาท ด้วยมูลค่าซื้อขาย 151.26 ล้านบาท

ทั้งนี้บล.คิงส์ฟอร์ด ระบุในบทวิเคราะห์ (11 ม.ค.66) คาดแนวโน้มไตรมาส 4/65 เนื่องจากผลประกอบการจะยังคงเติบโตต่อเนื่อง หนุนจากไฮซีซั่นของธุรกิจ Air freight ตามปริมาณเที่ยวบินที่ฟื้นตัว ส่วนปี 66 คาดการณ์กําไรสุทธิอยู่ที่ 614 ล้านบาท เพิ่มขึ้น 17% จากงวดเดียวกันของปีก่อน รับอานิสงส์จีนเปิดประเทศ ส่งผลให้จํานวนไฟล์ทบินและปริมาณพื้นที่ใต้ท้องเครื่องมากขึ้น รวมถึงรับรู้ส่วนแบ่งกําไรของ ANI เข้ามามากขึ้น หลัง ANI ซื้อหุ้นที่เหลืออีก 80% ของ Asia GSA (M) ก่อนที่จะยื่นไฟลิ่งเตรียม Spin-off ANI ในช่วงไตรมาส 2/66 โดยคาดว่า ANI จะสร้างกําไรในปี 66-67 ราว 870 ล้านบาท และ 1 พันล้านบาท โดยยังคงแนะนำ “ซื้อ” ราคาเป้าหมาย 17.10 บาท
 